Aida Lafuente - Uiquipedia

# Aida Lafuente

### De Uiquipedia

Aida Lafuente (1918 - 13 d'ochobre de 1934), militante comunista llibertaria asturiana participó y morrió na Revolución de 1934.

Fía de Gustavo de la Fuente, pintor de cartelos y decorados pal Teatru Campoamor y de Jesusa Penaos. Aida Lafuente formóse políticamente nuna familia de comunistes (so padre hfuere fundador del Partíu Comunista n'Uviéu, y los sos hermanos militaben nes mocedaes), Aida yera una figura conocida nel movimientu xuvenil d'Uviéu en 1934.

El testemuñu d' Alejandro Valdés asitiala los díes 7 y 8 d'ochobre collaborando nel hospital como enfermera. Otros autores falen del so llabor na organización de les cocines colectives que se montaron na periferia d' Uviéu p'abastecer a los combatientes, a los que llevaba café y comida a la primera llínea.

Mientres la ofensiva del exércitu de la republica el día 13 d' ochobre, Aida actúa como enllaz ente'l Comité Revolucionariu d' Uviéu y los grupos que se caltienen nel oeste de la ciudá.

Caída na ilesia de San Pedro de los Arcos d'Uviéu pola 21ª Compañía comandada pol teniente coronel Juan Yagüe cuando sólo contaba 16 años de edad.cuando sólo tenía 16 años. N'esos momentos defendía casi en solitariu con una ametralladora la entrada a la ciudá escontra les tropes llexonaries del xeneral Franco, superiores en númberu y fuerza, durante la Revolución Asturiana de 1934. Había dos ñeros de ametralladora , el primeru foi silenciáu poles tropes de la compañía númberu 24. La segunda ametralladora, la d'Aida, llogró detenelos varies hores. El teniente coronel Juan Yagüe ordena nesi momentu al comandante de los escuadrones de sables avanzar faza'l tarrén comprendíu ente l'anguaño avenida de los monumentos y la ilesia de San Pedro, d'esta forma dexa ente dos fueos la posición que defendía Aida, la 23ª compañía de la Lexón progresa a la vegada y, cola aída de la Caballería, penetra na cota, pesie a los disparos que siguen saliendo de la ametralladora, la 21ª compañía avanza pola zona de la estación del norte y llega tamién a la posición de lña xoven cominista, alcontrándola muerta xunta otros combatientes, el restu de los compañeros repliégase faza la zona de L'Argañosa, perdiendo la posición. Según relatos de la época encontrósela con un vestíu mancháu de pólvora con un compañeru, tamién muerto, al so llau. El calabre d'Aida de la Fuente foi alcontráu na fosa colectiva que se cavó xunta una tapia de la ilesia de San Pedro de Los Arcos.

Por estos fechos, Aida Lafuente pasó a la historia como símbolu de les ganes revolucionaries de la mocedá asturiana. Hai abondos poemes y cantares dedicaos a la so memoria, ente les que cabe destacar la versión del tema popular fecha pol grupu Nuberu. Nel llugar onde cayó hai una estatua recordando la so xesta.

Cunta la lleenda que, al ser increpada polos sos admirados atacantes "¿Tú cómo te llamas, niña?", la so rempuesta foi "¡¡¡Comunista libertaria!!!". Tales, al paecer, fueron les sos últimes pallabres.

## [editar] Enlaces esternos

Páxina del colectivu editorial Glayiu

Retrieved from "http://ast.wikipedia.org../../../a/i/d/Aida_Lafuente_3740.html"

Categoríes: Asturianos | Comunistes

##### Views

- Artículu
- Discusión
- Revisión actual

##### Buscar

##### Otres llingües

- Español